REPUBLIKA HRVATSKA

GRAD DUBROVNIK

OSNOVNA ŠKOLA MARINA DRŽIĆA, VOLANTINA 6

OIB: 77392284322 RKP: 11935

TEL 020 / 450 646

e-mail: ured@os-mdrzica-du.skole.hr

**OBRAZLOŽENJE FINANCIJSKOG PLANA**

**ZA 2022.**

1. **Sažetak djelokruga rada proračunskog korisnika**

Osnovna škola Marina Držića obavlja djelatnost odgoja i obrazovanja sukladno Zakonu o odgoju i obrazovanju osnovnoj i srednjoj školi i Statutu OŠ Marina Držića. U školi se izvodi redovna, izborna, dodatna, dopunska nastava te izvannastavne aktivnosti sukladno nastavnom planu i programu, Godišnjem planu i programu rada škole te Školskom kurikulumu. Školu pohađa 528 učenika raspoređenih u 35 odjela-skupine i to kako slijedi:

Školu s redovitim programom od 1. do 4. razreda pohađa 217 učenika, a raspoređeni su u 12 razrednih odjela.

Broj učenika od 5. do 8. razreda je 274, a raspoređeni su u 12. razrednih odjela.

Škola s posebnim programom broji 37 učenika koji su raspoređeni u 11 odgojnih skupina.

U sastavu škole s posebnim programom djeluje i vrtić kojeg pohađa 10-ero djece raspoređenih u 2 posebne odgojno obrazovne skupine. Djelatnost dječjeg vrtića OŠ Marina Držića je njega, odgoj, obrazovanje i zaštita djece predškolske dobi od navršene 4. godine života do polaska u osnovnu školu.

Nastava u školi organizirana je u jednoj smjeni u petodnevnom radnom tjednu.

1. **Obrazloženje programa rada školske ustanove**

Prioritet škole je kvalitetno obrazovanje i odgoj učenika što ostvarujemo kroz:

- stalno usavršavanje nastavnika (seminari, stručni skupovi, aktivi) i podizanje nastavnog

standarda na višu razinu;

- poticanje učenika na izražavanje kreativnosti, talenata i sposobnosti kroz uključivanje u

slobodne aktivnosti, natjecanja te druge školske projekte, priredbe i manifestacije;

- organiziranje zajedničkih aktivnosti i učenika i učitelja tijekom izvannastavnih aktivnosti i

druženja kroz kolektivno upoznavanje kulturne i duhovne baštine;

* ostvarivanje potpune prostorne i infrastrukturne funkcionalnosti i udobnosti kao i energetske učinkovitosti školske zgrade kako bi se postigao zadovoljavajući standard.
* ostvarivanje funkcionalnosti i udobnosti školskog dvorišta kao sigurnog mjesta za igru i odmor tijekom cijele godine.

1. **Zakonske i druge podloge na kojima se zasniva program rada škole**

* Zakon o odgoju i obrazovanju u osnovnoj i srednjoj školi (NN br. 87/08, 86/09., 92/10., 90/11., 16/12, 86/12, 126/12, 94/13, 152/14, 07/17, 68/18, 98/19, 64/20.))
* Zakon o ustanovama (NN br. 76/93., 29/97., 47/99., 35/08, 127/19.)
* Zakon o proračunu (NN br. 87/08, 136/12, 15/15).Pravilnik o proračunskim klasifikacijama (NN br. 26/10, 120/13, 1/20) i Pravilnik o proračunskom računovodstvu i računskom planu (NN br. 124/14, 115/15, 87/16, 3/18, 126/19).
* Upute za izradu proračuna lokalne (regionalne) samouprave za razdoblje 2022.-2024.
* Godišnji plan i program rada škole za školsku godinu 2021./2022.
* Kurikulum škole za školsku godinu 2021./2022
* Zakon o radu (NN br. 93/14 i 127/17.)
* Zakon o plaćama u javnim službama (NN br. 27/01., NN br.39/09.)
* Uredba o nazivima radnih mjesta i koeficijentima složenosti poslova u javnim službama ( NN br. 25/13. do 57/18.)
* Kolektivni ugovor za zaposlenike u osnovnoškolskim ustanovama ( NN br. 51/18.)
* Zakon o javnoj nabavi ( NN 120/16.)
* Obavijest o odobrenim sredstvima ( limiti ) u proračunu Grada Dubrovnika, Upravni odjel za obrazovanje, šport, socijalnu skrb i civilno društvo za 2022. godinu.

1. **Usklađenost ciljeva, strategije i programa s dokumentima dugoročnog razvoja**

Školske ustanove planiraju strategiju razvoja škole donoseći godišnji plan i program rada (GPP i školski kurikulum) prema planu i programu koje je donijelo Ministarstvo znanosti, obrazovanja i športa. Vertikala usklađivanja ciljeva i programa MZOŠ-a i jedinice lokalne (regionalne) samouprave – školske ustanove još nije provedena.

Također, planovi se donose za školsku, a ne za fiskalnu godinu. To je uzrok mnogim odstupanjima u izvršenju financijskih planova, odnosno pomak određenih aktivnosti iz jednog u drugo polugodište uzrokuje promjene u izvršenju financijskog plana za dvije fiskalne godine.

1. **Ishodišta i pokazatelji na kojima se zasnivaju izračuni i ocjene potrebnih sredstava za provođenje programa**

Osnovna škola Marina Držića je proračunski korisnik jedinica lokalne i područne

samouprave u okviru funkcije obrazovanja. Od 2001. godine decentralizacijom je

preuzeta obveza financiranja dijela javnih potreba u školstvu od istih. MZO financira

rashode za zaposlene kao i prehranu, prijevoz i didaktiku djece škole s posebnim

programom, a iz Proračuna Grada Dubrovnika osiguravaju se sredstva za materijalne

i financijske rashode, rashode za nabavu proizvedene dugotrajne imovine, rashode za

dodatna ulaganja na nefinancijskoj imovini kao i projekti koje Grad Dubrovnik financira u sklopu decentraliziranih funkcija iznad minimalnog financijskog standarda.

Financijskim planom kao aktom korisnika proračuna utvrđuju se njegovi prihodi i primici te rashodi i izdaci za planirano razdoblje. Za odgojno obrazovnu ustanovu kao korisnika proračuna planiranje je uređeno odredbama Zakona o proračunu.

Financijski plan za 2022. godinu izrađen je na osnovu Odluke o kriterijima i mjerilima

koje donosi Vlada Republike Hrvatske, a odnosi se na utvrđivanje bilančnih prava za

financiranje minimalnog financijskog standarda javnih potreba osnovnog školstva na temelju kojih Grad Dubrovnik izrađuje vlastite kriterije za financiranje i to na osnovu broja učenika

( 491 učenik redovne i 37 učenika škole s posebnim programom) i broja razrednih odjela

( 24 odjela redovne i 11 odjela / odgojnih grupa škole s posebnim potrebama).

Planirano je da će se iz državnog proračuna u 2022. godini ostvariti 10.767.500,00 kn prihoda, a iz kojih je predviđeno financiranje׃

* plaća i naknada za zaposlene u iznosu od 10.120.300,00 kn
* za prehranu djece s posebnim potrebama predviđeno je 46.200,00 kn
* za didaktiku 17.000,00 kn
* za troškove goriva za školski kombi te troškove individualnog prijevoza djece 150.000,00 kn
* za prijevoz zaposlenika kn 210.000,00 kn
* za rad stručnih aktiva ( 2 aktiva) kn 4.000,00 kn
* nabava školskih udžbenika 220.000,00 kn

Prihodima iz proračuna Grada od 2.643.100,00 predviđeno je financiranje:

* materijalnih rashoda kn 2.553.100,00 kn
* rashodi za nabavu nefinancijske imovine 90.000,00 kn

Tako su za 2022. godinu predviđena sredstva za materijalne i financijske rashode – minimalni standard od kn 835.000,00 ( naknade troškova zaposlenima, rashodi za materijal i energiju, rashodi za usluge, ostali nespomenuti rashodi poslovanja te ostali financijski rashodi poslovanja)

Planom za 2022. godinu predviđeno je da će Grad Dubrovnik u sklopu funkcija koje se financiraju iznad minimalnog standarda financirati sljedeće projekte:

* Projekt produženi boravak koji je neobvezni oblik neposredno odgojno obrazovnog rada, a provodi se izvan redovne nastave i ima svoje pedagoške, odgojne i socijalne vrijednosti. Grad Dubrovnik osigurava plaću i druga materijalna prava za 4 učiteljice i pomoćnu kuharicu. Planirana sredstva za 2022. godinu za tu namjenu su 688.900,00 kn. Očekivani rezultati programa – racionalno korištenje slobodnog vremena, smanjenje i kontrola negativnih društvenih utjecaja, socijalizacija, planiranje rada, samostalnost. Plan i program projekta u cijelosti je ispunjen za prošlu školsku godinu i stalno se povećava interes učenika i roditelja za ovaj program.
* Projekt dnevni boravak škole s posebnim programom – učenici s posebnim potrebama uz svu stručnu pomoć edukatora rehabilitatora trebaju pomoć medicinske sestre, fizioterapeuta i pedagoškog voditelja u razvijanju higijenskih navika, pomoć pri hranjenju, odijevanju, pomoć u svladavanju najjednostavnijih prepreka. Grad osigurava sredstva za plaće i druga materijalna prava za 4 zaposlenika koja su za 2022. planirana u iznosu od 727.500,00 kuna. Također se pod ovim projektom planiraju i sredstva koje škola preko Grada dobiva od MZO-a za sufinanciranje programa javnih potreba u predškolskom odgoju i obrazovanju ( literatura, ostali materijal i oprema). Planirana sredstva za 2022.godinu su 27.000,00 kuna. Ciljna skupina: neposredni korisnici 10 djece s teškoćama u razvoju. Očekivani rezultati programa : Dugotrajnim radom će se nastojati ( koliko je to moguće) razviti nerazvijene funkcije. Socijalizacija i samostalnost kao bitne pretpostavke za uključivanje u društvene tijekove i samostalno življenje.
* Projekt školska oprema –Ukupna planirana vrijednost školske opreme za 2022. godinu iznosi 90.000,00 ( računala i računalna oprema 52.000,00 , uredski namještaj i ostala uredska oprema 38.000,00 kn ). Cilj projekta je poboljšanje uvjeta rada u postojećim objektima OŠ Marina Držića.
* Projekt sufinanciranje školskih športskih klubova – u Školi postoji školski sportski klub Vidra u kojem se ostvaruju aktivnosti iz košarke (muška, ženska), odbojke, badmintona i juda.

Planirana su sredstva od 10.000,00 kuna za sufinanciranje isplata ugovora o djelu trenerima

( razlika između mjesečno prikupljenih i potrebnih sredstava za isplatu ugovora).

* Projekt asistenti u nastavi – Asistent u nastavi, oblik je podrške učenicima s posebnim obrazovnim potrebama koji su uključeni u redovan sustav odgoja i obrazovanja. Svaki asistent prolazi edukaciju organiziranu od strane stručnog tima. Asistent u nastavi direktno radi s učenikom po 4 sata dnevno, 5 dana u tjednu ( ukupno 20 sati tjedno) u razrednoj nastavi te 5 sati dnevno, 5 dana u tjednu ( ukupno 25 sati) u predmetnoj nastavi. Troškovi provedbe projekta za 8 asistenata pokriveni su iz sredstava EU – 172.000,00 kn te dio iz sredstava Grada Dubrovnika - 65.500,00 kn. Pokazatelj uspješnosti: Podizanje kvalitete školovanja učenika s posebnim odgojno obrazovnim potrebama u sustavu redovnog osnovnog školovanja, kvalitetniji oblik podrške učenicima s teškoćama u razvoju pri integraciji u redovni sustav obrazovanja. Pomoćnik u nastavi tijekom nastavnog procesa pruža potporu učeniku s TUR, profesoru i razrednom odjelu u cjelini.
* Shema školskog voća – kn 25.200,00 – neposredni korisnici su svi učenici škole a očekivani rezultati projekta su povećanje unosa svježeg voća kod školske djece. Pokazatelji uspješnosti su: redovita isporuka voća, podjela učenicima istog dana, briga učitelja i ostalog osoblja oko provedbe programa Školske sheme.
* Ostali projekti u osnovnom školstvu – planirani su u iznosu 2.000 kn ( maškare). Svedeni su na minimum zbog financijske krize i pandemije.

Vlastiti prihodi za 2022. godinu planirani su u iznosu od 5.100,00 kuna ( zakup i kamate).

Prihodi za posebne namjene:

– prihodi od školske kuhinje su planirani u iznosu od 342.700,00 kn. U prehranu su

uključena 38 učenika prvog i 39 učenika drugog razreda na dragovoljnoj osnovi i uz

pismenu suglasnost roditelja. Cijena usluge dnevnog boravka je 25,00 kuna.

- uplate za sufinanciranje isplate ugovora o djelu trenera ŠŠK Vidra planirane su u

iznosu od 38.000,00 kn.

Prihodi od financijske te prihodi od nefinancijske imovine iznose 1.000,00 kn. a planiraju se utrošiti za tekuće održavanje i ostali materijal.

Prihodi za županijska natjecanja planirana su od 10.000 kn a utrošit će se za troškove organiziranja županijskih natjecanja iz povijesti.

Tekuće donacije od fizičkih osoba od 3.000,00 kn utrošit će se za potrebe djece s posebnim potrebama.

Prihodi s naslova osiguranja, refundacije štete i totalne štete od 4.000,00 kn utrošit će se za popravak tableta učenika.

Rashodi i izdaci planiraju se i usvajaju za 2022. godinu na razini treće skupine računskog plana, a za 2023. i 2024. na razini skupine – druga razina računskog plana. Prema Zakonu o proračunu obveza je proračunskih korisnika donijeti financijski plan najkasnije do kraja godine za sljedeće tri godine.

Iz svega gore navedenog proizlazi da ukupan plan rashoda Škole za 2022. godinu iznosi

13.814.400,00 kn. Procjena za 2023. godinu 13.814.400,00 kuna, a za 2024. godinu 13.814.400,00 kn.

Financijski plan OŠ Marina Držića za razdoblje 2022.- 2024. godine sastoji se od:

* Procjene prihoda i primitaka za 2022.-2024.
* Plana rashoda i izdataka za 2022.- 2024.
* Obrazloženja prijedloga financijskog plana za 2022. godinu.

1. **Izvještaji o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini**

Izvješće o projektima koji su realizirani u školskoj godini 2020./2021.

* Projekt produženi boravak je neobvezni oblik neposredno odgojno obrazovnog rada, a provodi se izvan redovne nastave (do 17 sati) i ima svoje pedagoške, odgojne i socijalne vrijednosti. U projekt su uključena 3 odjela prvog i 3 odjela drugog razreda odnosno 38 učenika prvog i 33 učenika drugog razreda na dragovoljnoj osnovi uz pismenu suglasnost roditelja. Grad Dubrovnik osigurava plaću i druga materijalna prava za 6 učiteljica (sukladno uputama za sprečavanje i suzbijanje epidemije COVID19) i pomoćnu kuharicu. U šk.godini 20/21. za ovaj projekt isplaćeno je 810.380,23 kn.
* Projekt dnevni boravak škole s posebnim programom /plaće za četiri djelatnika-edukator rehabilitator, medicinska sestra, fizioterapeut, stručni suradnik-pedagog./ Učenici s posebnim potrebama uz svu stručnu pomoć defektologa trebaju i pomoć medicinske sestre, fizioterapeuta i pedagoškog voditelja u razvijanju higijenskih navika, pomoć pri hranjenju, odijevanju, pomoć u svladavanju najjednostavnijih prepreka. Grad osigurava sredstva za plaće i druga materijalna prava koja su za šk.god. 2020/21. 551.067,63 kuna. Također pod ovim projektom nalaze se i sredstva koje škola preko Grada dobiva od MZO-a za sufinanciranje programa javnih potreba u predškolskom odgoju i obrazovanju za 8 učenika ( seminari ,literatura, didaktika). Utrošena sredstva za ovu namjenu iznose 26.546,84 kn.
* Projekt školska oprema –ukupna vrijednost nabavljene opreme iznosi 126.500 (računala 37.500,00 kn , namještaj i ostala uredska oprema 48.000,00 kn, knjige za školsku knjižnicu 20.000,00 te oprema za grijanje, ventilaciju i hlađenje 21.000,00 kn.
* Projekt asistenti u nastavi - isplaćeno 188.819,32 kn odnosi se na plaće, naknade i druge troškove za 5 pomoćnika u nastavi. Cilj je izjednačavanje mogućnosti učenika za sudjelovanje u odgojno obrazovnom procesu, te razumna prilagodba u skladu s individualnim potrebama učenika i time sprječavanje njihove diskriminacije na osnovi invaliditeta. Uz podršku pomoćnika u nastavi učenici napreduju sukladno svojim mogućnostima i omogućuje im se njihovo temeljno pravo na ravnopravno obrazovanje u školskom sustavu
* Shema školskog voća – utrošeno 25.151,31 kn – neposredni korisnici su svi učenici škole ( 555 učenika) a očekivani rezultati projekta su povećanje unosa svježeg voća i podizanje svijesti o značenju zdrave prehrane kod školske djece.
* Ostali projekti u osnovnom školstvu – utrošeno 215.634,02 kn – radni materijali uz udžbenike.

U Dubrovniku, 15.12.2021. godine

Ravnateljica:

Zrinka Capor